Ahogy az internet az életünk nélkülözhetetlen részévé válik, egyre nagyobb nyomás nehezedik az olyan nagyvállalatokra, mint a Google, hogy megvédjék a felhasználók magánéletét. A legjelentősebb adatvédelemmel kapcsolatos megmozdulás a GDPR (General Data Protection Regulation, vagyis az Általános adatvédelmi rendelet) hatályba léptetése volt az Európai Unióban. Ez a törvénysorozat illegálissá tette a sütik telepítését a felhasználó böngészőjében, amennyiben a felhasználó ehhez nem járult hozzá. 2021 áprilisában az EU egy Adatvédelmi szabályzat megalkotásának is nekikezdett, amely tovább bővíti a GDPR-ban lefektetett magánélet védelmének kereteit.
A nyilvános és jogalkotói nyomás arra kényszerítette a Google-t, hogy jobb módszert dolgozzon ki, amely által segíthet a hirdetőknek célba juttatni a célzott reklámokat. A FLoC kísérletet tesz rá, hogy egyensúlyt teremtsen a felhasználók mangéleti szükségletei és a digitális hirdetők szükségletei között, akik célzott hirdetéseket akarnak eljuttatni a felhasználókhoz.